«Natteravn» har flere betydninger.
Denne artikkelen omhandler Stiftelsen Natteravnene.  For bevegelsen Natteravnene, se Natteravnene.

**Stiftelsen Natteravnene** er en frivillig, norsk organisasjon, etablert i 2005 av forsikringsselskapet TrygVesta (nå Tryg) i samarbeid med Natteravnrådet. Formålet er å støtte natteravn-bevegelsen som organiserer voksne, edru og uniformerte mennesker til å vandre i by- og bydelsgater hovedsakelig på kvelds- og nattetid i helgene. Natteravner er ikke et borgervern eller reservepoliti, og de blander seg ikke inn i uroligheter, men kontakter hjelp om nødvendig. Deres tilstedeværelse er ofte nok til å roe ned situasjonen.

Stiftelsen samarbeider med Tryg og Natteravnrådet i å støtte natteravngrupper og å bistå i etablering av nye. Slik bidrar Stiftelsen Natteravnene i et landsdekkende nettverk av natteravngrupper med Natteravnrådet, etablert 1996, og landsmøtet som øverste rådgivende organ for de lokale uavhengige natteravngrupper.

Natteravnene i Oslo sentrum (NiO) var en av 10-15 natteravngrupper som inngikk Hovedsamarbeidavtale med Tryg allerede i 1995-1996, men Natteravnene i Oslo sentrum ble ekskludert fra natteravn-fellesskapet med Tryg da Årsmøtet noen år senere mente Natteravnene i Oslo sentrum drev innsamlingsarbeid som brøt med bevegelsens etiske retningslinjer. Dessuten godtok ikke de øvrige natteravngruppene at Natteravnene i Oslo sentrum skulle ha eierskap til natteravnarbeidet i landet ved at de hadde mønsterbeskyttet navn og logo i eget navn.

Natteravngrupper ble startet opp av Politiet flere steder i landet fra 1990. Politiet gikk da bort fra et konsept kalt Utepatruljen.[] Andre natteravngrupper som ble startet omtrent samtidig med Natteravnene i Oslo sentrum var for eksempel Kirkens Bymisjon i Stavanger sin gruppe i Stavanger sentrum og Kristiansand kommune sin gruppe i Kristiansand sentrum. I Stavanger, Tromsø og Trondheim drives sentrumsgruppa av Kirkens Bymisjon. I Stavanger og Trondheim er sentrums-gruppene sentral koordinator for foreldredrevne grupper i bydelene, gjerne knyttet til ungdomsskoler. De fleste av de foreldredrevne bydelsgruppene har sin egen Hovedsamarbeidsavtale med Tryg, selv om noen kan være uten. 

Det at Tryg etablerte et omfattende samarbeid med natteravn-bevegelsen fra 1995 betydde en kraftig oppskalering av natteravn-etablering rundt i landet.[] Den tilrettelegging sekretariatet gjorde for de som ville starte ny natteravngruppe økte etableringstakten av nye grupper og suksessen til de som var igang.[]

Siden har Stiftelsen Natteravnene sammen med Tryg samarbeid med natteravngrupper over hele Norge. mens Natteravnenes i Oslo sentrum samarbeider med grupper særlig i Oslo og Akershus, men også andre steder i landet som i Bergen sentrum.

Leder av Natteravnrådet er fra 2017 Arne Steinvik.[] Natteravnrådets leder har plass i styret til Stiftelsen Natteravnene sammen med blant andre skadedirektør Karsten Kristiansen fra forsikringsselskapet Tryg. Kristiansen er leder i stiftelsens styre. 

I 2005 ble aktiviteten utvidet også til dagtid, da dagravner ble introdusert i Sandnes.

Til tross for at stiftelsen tar navnet sitt fra fuglen natteravn, er de tre fuglene avbildet med utstrakt vingespenn i deres logo kråkefugler.[]

Natteravngruppen på Minde i Bergen.

Referanser
----------

1. ↑  «Nøkkelopplysninger fra Enhetsregisteret». Brønnøysundregistrene. Besøkt 17. desember 2011.
2. 1 2  «Om oss». Besøkt 17. desember 2011.
3. ↑  TrygVesta. «Historien om natteravnene». Besøkt 17. desember 2011. [*død lenke*]
4. ↑  «Etiske retningslinjer - Natteravn». *Natteravn*. Besøkt 31. august 2017.
5. ↑  Nygård, Marit Ytterland (22. april 2009). «- Trondheimsbedrifter blir lurt til å annonsere». *adressa.no*. Arkivert fra originalen 31. august 2017. Besøkt 31. august 2017.
6. ↑  Thomas Olsen (4. april 2008). «Full splittelse blant Natteravnene». Aftenposten. Besøkt 17. desember 2011.
7. ↑  «Natteravnene i Stavanger sentrum - KirkensBymisjon». *www.bymisjon.no* **(norsk)**. Arkivert fra originalen 31. august 2017. Besøkt 31. august 2017.
8. ↑  «Kristiansand kommune - Natteravn». *www.kristiansand.kommune.no*. Arkivert fra originalen 31. august 2017. Besøkt 31. august 2017.
9. ↑  «Natteravn Midtbyen-Trondheim - KirkensBymisjon». *www.bymisjon.no* **(norsk)**. Besøkt 31. august 2017.
10. ↑  «Natteravnene i Tromsø - KirkensBymisjon». *www.bymisjon.no* **(norsk)**. Besøkt 31. august 2017.
11. ↑  «- Natteravn». *Natteravn*. Besøkt 31. august 2017. [*død lenke*]
12. ↑  «Gruppene». Arkivert fra originalen 15. desember 2011. Besøkt 17. desember 2011.
13. ↑  Natteravnene. «Grupper». Arkivert fra originalen 4. desember 2011. Besøkt 17. desember 2011.
14. ↑  «Natteravnene i Bergen Sentrum». *www.natteravneneibergen.no* **(engelsk)**. Besøkt 31. august 2017.
15. ↑  Tryg. «Natteravnstiftelsen». Besøkt 17. desember 2011.
16. ↑  «Nå kommer dagravnene». P4. 8. mars 2005. Besøkt 17. desember 2011.

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Brønnøysundregistrene
 |